# Aljaksandar Kazulin

### Wikipedia

Aljaksandar Kazulin (valkoven. Аляксандр Казулін, 25. marraskuuta 1955, Minsk) on valkovenäläinen poliitikko ja oli ehdolla Valko-Venäjän presidentinvaaleissa 2006.

Kazulin suoritti asevelvollisuutensa Neuvostoliiton laivastossa merijalkaväessä, valmistui 1980 Valko-Venäjän valtioyliopistosta matematiikasta, toimi yliopistossa vuoteen 1988 luennoitsijana ja dekaanina. Hänellä on tohtorintutkinto myös kasvatustieteissä ja hän toimi komsomolissa ohjaajana. Vuodet 1988–1996 opetusministeriössä, jossa hän nousi varaministeriksi.

Vuonna 1996 hänet nimitettiin yliopiston rehtoriksi ja 2000 valittiin uudelleen rehtorien vaalissa tähän tehtävään. Kazulin toi yliopiston mukaan kaupallisiin hankkeisiin ja perusti sille radioaseman.

Lukašenko erotti Kazulinin marraskuussa 2003 yliopiston kanssa yhteistyötä tekevään yritykseen liittyvän skandaalin vuoksi. Vuoden 2005 alussa Kazulin perusti poliittisen liikkeen kansan tahto (Narodnaja volja) joka julkaisi saman nimistä lehteä. Maaliskuussa 2005 Kazulin liittyi toiseen Valko-Venäjän sosiaalidemokraattisista puolueista ja nimitettiin yhdistymiskokouksessa Yhdistyneen sosiaalidemokraattisen puolueen johtoon.

Kazulin on naimisissa ja hänellä on kaksi lasta. Hän ei puhu valkovenäjää mutta on ilmoittanut aikovansa opiskella.

Kazulin pidätettiin 1. maaliskuuta vuoden 2006 presidentinvaalien aikana ja tuli poliisin pahoinpitelemäksi. 25. maaliskuuta opposition mielenosoituksessa Kazulin pidätettiin jälleen. Hänet tuomittiin 13. heinäkuuta 5 ja ½ vuoden vankeuteen huliganismista ja epäjärjestyksen tuottamisesta. Hän oli vankilassa 53-päiväisessä nälkälakossa, jonka aikana menetti painostaan 40 kg.[1]

## [muokkaa] Aiheesta muualla

- http://www.kozylin.com/ (valkovenäjäksi) (venäjäksi) (englanniksi)
- http://www.rferl.org/specials/belarus_votes/bios/Kazulin.aspx (RFERL bio) (englanniksi)
- http://news.bbc.co.uk/2/hi/europe/4766024.stm (BBC pidätyksestä) (englanniksi)
- Belarus Opposition Leader Sentenced (RFERL)

1. ↑ Belarus Opposition Figure Ends Hunger Strike

Haettu osoitteesta http://fi.wikipedia.org../../../a/l/j/Aljaksandar_Kazulin_dd5c.html

Luokat: Valko-Venäjän presidentinvaali 2006 | Valkovenäläiset poliitikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Deutsch
- English
- Nederlands
- Polski
- Русский